Målmand Karim Zaza er blevet alvorlig skadet, og han frygter selv at skaden vil holde ham udenfor i lang tid, oplyser DR Nordjylland. - Jeg kom forkert ned på min skulder under torsdagens træning, og i dag er den nærmest følelsesløs. Det ser meget skidt ud, siger Karim Zaza, der også havde skulderproblemer, da han i sommer kom til AaB. Dengang optrådte Kenneth Stenild som vikar i to TOTO-cup kampe. Men han blev senere vraget. I dag er det igen den 20-årige målmand, der står til at overtage pladsen på førsteholdet. Og i så fald får han sin superligadebut mod FC Midtjylland på søndag. - Det er trist at stå udenfor i den kamp, men lige nu er jeg mere bekymret for, om jeg må stå udenfor i lang tid, siger Karim Zaza.

Opsummering:
Fodboldklubben AaB er stærkt svækket inden søndags topopgør mod FC Midtjylland.